Adirondackvuoret

Adirondackvuoret (engl. Adirondack Mountains, Adirondacks) on vuoristo New Yorkin osavaltion pohjoisosissa Yhdysvalloissa. Se on maantieteellisesti näennäisesti Appalakkien jatke, mutta geologisesti se liittyy pikemminkin Laurentideihin Kanadassa. Vuoristossa on suuri luonnonsuojelualue, Adirondack State Park. Adirondackin tunnetuin talviurheilukeskus on Lake Placid, jossa on pidetty talviolympialaiset kaksi kertaa, vuosina 1932 ja 1980. Toisin kuin Appalakit, Adirondack ei muodosta yhtenäistä harjannetta, vaan koostuu erillisistä huipuista, joita on kaikkiaan yli sata, korkeudeltaan 370 –1 600 metriä. Korkein niistä on Mount Marcy, 1 628 metriä. Alueen intiaaniheimot, algonkinit ja mohawkit, pitivät Adirondackia metsästysmaanaan, mutta eivät pystyttäneet alueelle pysyvää asutusta. Lähteet Aiheesta muualla Kuvia tai muita tiedostoja aiheesta Adirondackvuoret Wikimedia Commonsissa